*****

ΚΑΝΟΝΙΣΜΟΣ (ΕΟΚ) αριθ. 2204/88 ΤΗΣ ΕΠΙΤΡΟΠΗΣ

της 22ας Ιουλίου 1988

που τροποποιεί τον κανονισμό (ΕΟΚ) αριθ. 765/86 σχετικά με τους τρόπους πώλησης βουτύρου από τα αποθέματα παρέμβασης που προορίζεται για εξαγωγή προς ορισμένους προορισμούς

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1109/88 (2), και ιδίως το άρθρο 6 παράγραφος 7,

Εκτιμώντας:

ότι στα πλαίσια της διεθνούς ρυθμίσεως για τον γαλακτοκομικό τομέα, η Επιτροπή του πρωτοκόλλου σχετικά με τις λιπαρές ουσίες αποφάσισε στις 12 Ιουλίου 1988 να επιτρέψει, κατ' εξαίρεση, την πώληση βουτύρου με προορισμό την ΕΣΣΔ κάτω από ορισμένους όρους που αφορούν τις ποσότητες, τις τιμές και τις προθεσμίες· ότι, κατά συνέπεια, είναι σκόπιμο να προσαρμοσθεί ο κανονισμός (ΕΟΚ) αριθ. 765/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2194/87 (4)·

ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 765/86 τροποποιείται ως εξής:

1. Στο άρθρο 1:

α) στην παράγραφο 2, οι όροι «προς έναν από τους προορισμούς που αναφέρονται στο παράρτημα» αντικαθίστανται από τους όρους « προς την ζώνη Γ2 όπως ορίζεται στο παράρτημα του κανονισμού (ΕΟΚ) αριθ. 1098/68»·

β) η παράγραφος 3 αντικαθίσταται από το ακόλουθο κείμενο:

«Η σύμβαση πώλησης με την χώρα προορισμού πρέπει να έχει συναφθεί το αργότερο στις 15 Αυγούστου 1988.

Κάθε σύμβαση πώλησης που συνάπτεται το αργότερο στις 15 Αυγούστου 1988 πρέπει να ανακοινώνεται αμέσως στην Επιτροπή.»

2. Στο άρθρο 2 η παράγραφος 2 στοιχείο α) αντικαθίσταται από το ακόλουθο κείμενο:

«α) οι ποσότητες βουτύρου που διατίθενται προς πώληση.»

3. Στο άρθρο 5:

α) στην παράγραφο 2:

- στο στοιχείο γ), οι όροι «ο προβλεπόμενος προορισμός του βουτύρου» αντικαθίστανται από τους όρους «ο προορισμός του βουτύρου»,

- στο στοιχείο στ), οι όροι «στα άλλα κράτη μέλη» αντικαθίστανται από τους όρους «σε άλλο κράτος μέλος»·

β) στην παράγραφο 3:

- στο στοιχείο α), οι όροι «στα άλλα κράτη μέλη» αντικαθίστανται από τους όρους «σε άλλο κράτος μέλος»,

- στο στοιχείο β), οι όροι «στον προορισμό που εμφαίνεται στην προσφορά του» αντικαθίστανται από τους όρους «στον προορισμό που αναφέρεται στο άρθρο 1 παράγραφος 2»,

- στο στοιχείο δ), η ημερομηνία «31 Δεκεμβρίου 1986» αντικαθίσταται από την ημερομηνία «15 Αυγούστου 1988».

4. Στο άρθρο 7 παράγραφος 1:

α) στο πρώτο εδάφιο πρώτη περίπτωση, διαγράφονται οι όροι «με προορισμό μία μόνο τρίτη χώρα»·

β) το δεύτερο εδάφιο αντικαθίσταται από το ακόλουθο κείμενο:

«Μπορεί να αποφασισθεί να μη δοθεί συνέχεια στη δημοπρασία ιδίως αν το σύνολο των προσφορών που ελήφθησαν δεν επιτρέπει να επιτευχθεί η ελάχιστη ποσότητα που αναφέρεται στο προηγούμενο εδάφιο.»

5. Στο άρθρο 8:

α) στην παράγραφο 1, διαγράφονται οι όροι «λαμβανομένου ενδεχομένως υπόψη του προορισμού»·

β) στην παράγραφο 2, διαγράφονται οι όροι «για τον προορισμό του βουτύρου που εμφαίνεται στην προσφορά.»

6. Στο άρθρο 9:

α) στην παράγραφο 4, προστίθεται το ακόλουθο δεύτερο εδάφιο:

«Στην δήλωση εξαγωγής και, ενδεχομένως, στο έντυπο ελέγχου Τ αριθ. 5, αναφέρεται η ακόλουθη ένδειξη:

"άνευ επιστροφής, νομισματικά εξισωτικά ποσά που ισχύουν την 31η Δεκεμβρίου 1986, προοριζόμενο για εξαγωγή δυνάμει του κανονισμού (ΕΟΚ) αριθ. 765/86"»·

β) στην παράγραφο 5, οι όροι «σύμφωνα με το άρθρο 13 παράγραφος 1 του κανονισμού (ΕΟΚ) αριθ. 1687/76» αντικαθίστανται από τους ακόλουθους όρους:

«σύμφωνα με το άρθρο 5 του κανονισμού (ΕΟΚ) αριθ. 569/88 της Επιτροπής (ΕΕ αριθ. L 55 της 1. 3. 1988, σ. 1).»

7. Στο άρθρο 10, το δεύτερο εδάφιο αντικαθίσταται από το ακόλουθο κείμενο:

«Ο πλειοδότης καταβάλλει την τιμή και προβαίνει στην ανάληψη:

- το αργότερο την 31η Αυγούστου 1988 για ποσότητα ίση με 34 000 τόνους,

- το αργότερο την 15η Σεπτεμβρίου 1988 για ποσότητα ίση με 16 000 τόνους,

- το αργότερο την 31η Δεκεμβρίου 1988 για τις άλλες ποσότητες. »

8. Στο άρθρο 11 παράγραφος 3, οι όροι «και εντός της προθεσμίας που αναφέρεται στο άρθρο 10 παράγραφος 1 πρώτο εδάφιο » αντικαθίστανται από τους όρους «και το αργότερο την 31η Δεκεμβρίου 1988».

9. Στο άρθρο 12:

- στην παράγραφο 7, οι όροι «και εντός της προθεσμίας που αναφέρεται στο άρθρο 10 παράγραφος 1 πρώτο εδάφιο» αντικαθίστανται από τους όρους «και το αργότερο την 31η Δεκεμβρίου 1988»,

- διαγράφεται η παράγραφος 8.

10. Διαγράφεται το άρθρο 15.

11. Το άρθρο 16 αντικαθίσταται από το ακόλουθο κείμενο:

«Άρθρο 16

Οι ειδικές ενδείξεις που πρέπει να αναγράφονται, ανάλογα με την περίπτωση, στους κατάλληλους χώρους του ενιαίου διοικητικού εντύπου ή του αντιτύπου ελέγχου είναι εκείνες που αναφέρονται στο παράρτημα του κανονισμού (ΕΟΚ) αριθ. 569/88, τμήμα Ι σημείο 7 ή τμήμα ΙΙ σημείο 15.»

12. Διαγράφεται το άρθρο 17.

13. Το άρθρο 18α αντικαθίσταται από το ακόλουθο κείμενο:

«Άρθρο 18α

Η χρηματοδότηση των δαπανών που απορρέουν από το άρθρο 10 δεύτερο εδάφιο δεύτερη περίπτωση πραγματοποιείται σύμφωνα με τις διατάξεις που αναφέρονται στο άρθρο 4 παράγραφος 1 δεύτερο, τρίτο και τέταρτο εδάφιο του κανονισμού (ΕΟΚ) αριθ. 1883/78 του Συμβουλίου (1).

(1) ΕΕ αριθ. L 216 της 5. 8. 1978, σ. 1.»

14. Διαγράφεται το παράρτημα.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Ιουλίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 110 της 29. 4. 1988, σ. 27.

(3) ΕΕ αριθ. L 72 της 15. 3. 1986, σ. 11.

(4) ΕΕ αριθ. L 203 της 24. 7. 1987, σ. 32.